Na osnovu člana 29 stav 2 Zakona o državnoj imovini (“Sl. list CG”, br. 21/9 i 40/11), člana 38 stav 1 tačka 9 Zakona o lokalnoj samoupravi (“Sl. list CG”, br. 2/18 i 34/19), i člana 43 stav 1 tačka 9 Statuta Opštine Bar (“Sl. list CG–opštinski propisi”, br. 37/18) Skupština opštine Bar na sjednici održanoj dana 23.12.2019. godine, donijela je

**ODLUKU**

**O pokretanju postupka davanja u zakup zemljišta**

**član 1**

Pokreće se postupak davanja u zakup zemljišta u svojini Opštine Bar, u obimu prava 1/1, kojeg čini katastarska parcela broj 1723/1, površine 79577m2, po načinu korišćenja neplodna zemljišta, upisana u listu nepokretnosti broj 273 KO Mišići.

 **član 2**

Zemljište iz člana 1 ove odluke daje se u zakup radi deponovanja i prerade građevinskih materijala i zemlje, postavljanje betonjerke, za bazu građevinske mehanizacije i postavljanje kontejnera za smještaj radnika.

Zemljište se daje u zakup za period od 5 (pet) godina, od dana zaključenja ugovora o zakupu, uz mogućnost produženja zakupa za isti period, isključivo u svrhu određenu ptredhodnim stavom ovog člana.

 **član 3**

Početna, jednogodišnja, cijena zakupa zemljišta iz člana 1 ove odluke iznosi **45.836,36**€**.**

**član 4**

Davanje u zakup zemljišta iz člana 1 ove odluke vršiće se javnim nadmetanjem (aukcijska prodaja), na osnovu javnog poziva koji će biti objavljen u najmanje jednom dnevnom štampanom mediju koji se distribuira na cijeloj teritoriji Crne Gore i na web sajtu Opštine Bar [www.bar.me](http://www.bаr.ме) .

Postupak davanja zemljišta u zakup sprovešće komisija koju će imenovati predsjednik Opštine.

Komisiju čine predsjednik i četiri člana.

 **član 5**

Ugovor o davanju u zakup zemljišta po sprovedenom postupku davanja u zakup, sa proglašenim zakupcem, zaključiće predsjednik Opštine.

O realizaciji ove odluke predsjednik će informisati Skupštinu Opštine, kroz godišnji izvještaj o radu.

 **član 6**

Sredstva ostvarena davanjem u zakup ove nepokretnosti će se koristiti za ulaganje u infrastrukturu i druge kapitalne investicije od značaja za Opštinu Bar.

**član 7**

Ova Odluka stupa na snagu osmog dana od dana objavljivanja u „Službenom listu Crne Gore – opštinski propisi“.

**SKUPŠTINA OPŠTINE BAR**

**Broj: 030-769 PREDSJEDNIK**

**Bar, 23.12.2019. godine Mićo Orlandić s.r.**